इलेक्ट्रिक व्हीकल यूनिट लगेगी, CM मान ने टॉप परफॉर्मिंग जिलों के DC सम्मानित किए
Punjab CM Bhagwant Mann Government Investors Summit 2023 Latest News - पंजाब सरकार के 'इन्वेस्ट पंजाब समिट' का आज दूसरा व अंतिम दिन है। CM पंजाब भगवंत मान बीते कल की तरह आज भी समिट में शामिल होकर पंजाब में निवेश की इच्छुक विभिन्न कंपनी के मालिकों
पंजाब सरकार के 'इन्वेस्ट पंजाब समिट' का आज दूसरा व अंतिम दिन है। CM भगवंत मान ने आज समिट में पंजाब में निवेश की इच्छुक विभिन्न कंपनी के मालिकों/संचालकों और कॉन्ट्रैक्टरों से वन-टू-वन मीटिंग की। किस जिले में कितनी लागत से किस इंडस्ट्री को स्थापित किया जा सकता है, इस बारे इंडस्ट्रियलिस्ट से बातचीत की गई।
CM मान ने इंडस्ट्रियलिस्ट को सम्मानित भी किया। साथ ही पंजाब के टॉप परफॉर्मिंग जिलों के DC भी सम्मानित किए। CM मान ने अंबुजा सीमेंट लि., फ्लिपकार्ट इंडिया प्रा. लि. कोरपोरेट सेक्टर सर्विसेस, MSME माइक्रो यूनिट्स, कंसल इंजीनियरिंग MSME मीडियम यूनिट्स और नेस्ले इंडिया लि. समेत अन्य कंपनियों और इंडस्ट्रियलिस्ट को सम्मानित किया।
टॉप परफॉर्मिंग जिले होने पर यह DC सम्मानित 
CM भगवंत मान ने टॉप परफॉर्मिंग जिलों के DC सम्मानित किए। इनमें टॉप 3 जिलों में तीसरे स्थान पर बठिंडा के DC शौकद अहमद, दूसरे स्थान पर कपूरथला के DC विशेष सारंगल और पहले स्थान पर संगरूर के DC जतिंदर जोरवाल रहे। दूसरी कड़ी में बरनाला की DC पूनमदीप कौर तीसरे स्थान पर, दूसरे स्थान तरनतारन के DC डॉ रिशी पाल सिंह और पहले स्थान पर गुरदासपुर के DC हिमांशु अग्रवाल मौजूद रहे। सभी कैटेगरी में गुरदासपुर स्क्वायड सबसे ऊपर रहा।
पंजाब में इलेक्ट्रिक व्हीकल का यूनिट लगाएं 
पंजाब में इलेक्ट्रिक व्हीकल यूनिट लगेगी। सरकार के अनुसार अगले 2 महीने में इस यूनिट काे लगाने का काम शुरू कर दिया जाएगा। इसके अलावा लुधियाना में गिल रोड पर 25 एकड़ में एक यूनिट स्थापित करने की बात कही गई। CM भगवंत मान वैशाखी पर इसका उद्घाटन करेंगे। 50 हजार लड़के-लड़कियों को नौकरी देने का दावा किया गया।
अनमोल गगन मान ने कहा पॉजिटिव देखें
अनमोल गगन मान ने पंजाब सरकार की मेहनत को साकार करने पर शुभकामनाएं दी। उन्होंने उम्मीद जताई कि पंजाब अलग मिसाल देते हुए बुलंदी छुएगा। उन्होंने कहा कि CM मान की अगुआई में जितनी मीटिंग की गई, उतनी बीते 5 साल में नहीं की गई। इंडस्ट्रियलिस्ट से वन-टू-वन मीटिंग की गई हैं। पंजाब की इंडस्ट्री के लिए सरकार द्वारा रोड मैप तैयार है। अनमोल गगन मान ने कहा कि बीते दिनों में लॉन्च की गई विभिन्न पॉलिसी से इंडस्ट्रियलिस्ट को फायदा मिलेगा। उन्होंने पंजाब की महान विरासत को आगे ले जाने और पॉजिटिव तरफ फोकस रखने की बात कही। ​​​
CM भगवंत मान ने 23 फरवरी को इस दो दिवसीय 'इन्वेस्ट पंजाब समिट' का उद्घाटन कर जालंधर में स्पोर्ट्स यूनिवर्सिटी खोलने का ऐलान करते हुए राज्य सरकार द्वारा पंजाब में इंडस्ट्री को सकारात्मक माहौल उपलब्ध करवाने की बात कही थी। भगवंत मान ने देश-विदेश की कंपनियों को पंजाब में इन्वेस्टमेंट का न्योता दिया। साथ ही कहा कि पंजाबियों ने ही बड़े-बड़े आइडिया और स्टार्टअप दुनिया को दिए हैं।
तीन नई पॉलिसी लाई मान सरकार
CM मान ने 23 फरवरी की शाम इंडस्ट्रियलिस्ट से बातचीत के बाद मीडिया को बताया कि राज्य सरकार तीन नई पॉलिसी लाई है। इसमें सबसे पहली इंडस्ट्रियल पॉलिसी है। इसमें 90 प्रतिशत सुझाव कारोबारियों के ही हैं और उन्हें इससे फायदा होगा। दूसरी इलेक्ट्रिकल व्हीकल (EV) पॉलिसी बताई, ताकि भविष्य की ओर समय रहते बढ़ा जा सके। मान ने तीसरी लॉजिस्टिक पॉलिसी बताई। इन तीनों पॉलिसी से लोगों, निवेशकों और पंजाब को फायदा होने की बात कही।
कलर कोडिंग ऑफ स्टांप पेपर में बदलाव 
CM मान ने कहा कि पंजाब सरकार चेंज ऑफ लैंड यूज (CLU) खत्म कर रही है। इससे कारोबारी/निवेशक परेशान होते थे, लेकिन अब अनेकों NOC को इक्ट्‌ठा किया जा रहा है। लेकिन पहले जमीन खरीद पर, फिर नक्शा पास कराने पर अलग समय लगता था।
मान ने कहा कि अब कलर कोडिंग ऑफ स्टांप पेपर में भी बदलाव कर काम के अनुसार किया जाएगा। यदि किसी ने इंडस्ट्री लगानी है तो वह अलग रंग का स्टांप खरीदेगा, जो महंगा होगा, क्योंकि उससे CLU और अन्य प्रकार के सभी चार्ज रजिस्ट्री के समय ही ले लिए जाएंगे, ताकि कारोबारी अगले दिन से काम शुरू कर सकेगा। इसी प्रकार हाउसिंग के लिए अलग रंग होगा और कृषि भूमि की खरीद-फरोख्त पर पहले से जारी कलेक्टर रेट के अनुसार रहेगा।
समय के साथ बदल रहा पंजाब
सीएम ने कहा कि सामान्यत: इस तरह के समिट में MOU कल्चर केवल दिखावे का होता है और जमीनी स्तर पर कुछ नहीं उतरता लेकिन पंजाब हर किसी का पेट भरता है। उन्होंने कहा कि जो इंडस्ट्री पंजाब के लोकल युवाओं को नौकरी में तरजीह देगी, उसे सस्ती बिजली के साथ-साथ दूसरे मामलों में भी प्रायोरिटी दी जाएगी। उन्होंने कहा कि पंजाब नई चीजों, टेक्नोलॉजी और आइडिया को बहुत तेजी से अपनाता है। पहले पंजाब के पास केवल एक नेशनल हाईवे था और उसी के आसपास सारी इंडस्ट्री लगी थी। आज पंजाब के हर हिस्से की रेल से लेकर एयर और रोड कनेक्टिविटी है। यहां 4-4 नेशनल हाईवे बन चुके हैं। 4 घरेलू और इंटरनेशनल एयरपोर्ट चल रहे हैं। बहुत जल्दी लुधियाना का हलवारा एयरपोर्ट भी शुरू हो जाएगा।
सुरक्षा के कड़े इंतजाम 
इन्वेस्ट पंजाब समिट में आए देश-विदेश के कारोबारियों को किसी तरह की कोई परेशानी नहीं हो, इसके लिए पंजाब सरकार ने अफसरों की विशेष टीमें तैनात की हैं। समिट वाली जगह के आसपास पुलिस ने भी सख्त प्रबंध किए हैं ताकि कानून व्यवस्था को लेकर कोई दिक्कत न आए। मोहाली के अफसरों के अलावा कई दूसरे जिलों से भी SP लेवल के कई अफसरों को यहां तैनात किया गया है।
10 माह में 38 हजार करोड़ के निवेश का दावा 
पंजाब के मुख्यमंत्री भगवंत मान दावा कर चुके हैं कि उनकी सरकार बनने के बाद 10 महीने में पंजाब में 38 हजार 175 करोड़ रुपए का निवेश हो चुका है। इससे 2 लाख 43 हजार 248 लोगों को रोजगार मिलने का दावा भी उन्होंने किया। इनमें सबसे अधिक निवेश रियल एस्टेट, हाउसिंग और इन्फ्रास्ट्रक्चर सेक्टर में आया। अकेले इन्हीं सेक्टरों में 1 लाख 22 हजार 225 पंजाबियों को रोजगार मिलने का दावा सरकार कर रही है।